На основу члана 32. став 1. тачка 20. Закона о локалној самоуправи („Сл. гл. РС бр. 129/2007,83/2014 - др.закон, 101/2016 - др.закон и 47/2018), члана 38 и 113. Статута општине Пожега („Службени лист општине Пожега“, број 1/19,12/21 ) Скупштина општине Пожега, на седници одржаној дана 26.9.2024.године, донела је

**О Д Л У К У**

1.Ставља се ван снаге Одлука Скупштине општине Пожега, 01 бр.011-41/2020 од 18.12.2020.године и допуна наведене Одлуке, под истим бројем, од 28.03.2021.године.

2. Ова Одлука ступа на снагу осмог дана од објављивања у „Службеном листу општине Пожега“.

**Број : \_\_\_\_\_\_\_\_\_\_\_\_\_\_\_ /2024**

**СКУПШТИНА ОПШТИНЕ ПОЖЕГА**

**ПРЕДСЕДНИK СКУПШТИНЕ**

**ОПШТИНЕ ПОЖЕГА,**

**Славица Симовић**

**О б р а з л о ж е њ е**

Скупштина општине Пожега, на седници од 18.12.2020. године донела је Одлуку којом се дозвољава размена земљишта између општине Пожега и предузећа „Ратко Митровић“ ДОО, Пожега и то катастарске парцеле 465/1 КО Пожега, укупне површине 0.41,45 ха, (јавна својина, носилац права својине општина Пожега), у трећој грађевинској зони, за катастарске парцеле бр.358/1, површине 0.22,79 ха, катастарске парцеле број 358/1, површине 40 м2, као и катастарских парцела 358/4 и 358/5, укупне површине 0.04,72 ха, све у КО Пожега, својина „Ратко Митровић“ ДОО Пожега, у првој грађевинској зони .

На седници Скупштине општине Пожега од 28.03.2021. године извршена је допуна наведене Одлуке, јер је накнадно утврђено да на катастарској парцели 358/1 КО Пожега, површине 0.22,79 ха, постоји „ земљиште под зградом и др. објектом“, односно бетонска гаража, површине 40м2.

На основу података надлежне организационе јединице Министарства финансија – Пореске управе - Одсека за контролу издвојених активности малих локација Пожега утврђена је еквивалентност тржишне вредности размењених непокретности, при чему је Скупштина констатовала да се Одлуком о размени непокретности, односно стицању у јавну својину кат.парцела у својини „Ратко Митровић“ ДОО Пожега, стварају бољи услови безбедности саобраћаја у локалној самоуправи, односно додатно коришћење паркинг простора у централној зони града.

Непосредно након доношења допуне Одлуке од 28.03.2021. године, у периоду пре солемнизације Уговора о размени непокретности – наведених катастарских парцела између општине Пожега и „Ратко Митровић“ ДОО Пожега, извршена је продаја предузећа “Ратко Митровић“ ДОО Пожега , а нови власници су по укњижби имовине у РГЗ – Служби за катастар непокретности Пожега прометовали део стечених непокретности, између осталих и кат. парцеле 358/1, 358/4 и 358/5 у КО Пожега, те је због битно промењених околности и немогућности вршења размене непокретности одлучено као у диспозитиву.