Предшколска установа Олга Јовичић Рита Скупштина општине Пожега

Пожега

**ПРЕДЛОГ ЕКОНОМСКЕ ЦЕНЕ УСЛУГА У ПРЕДШКОЛСКОЈ УСТАНОВИ „ОЛГА ЈОВИЧИЋ РИТА“ ПОЖЕГА ЗА 2024.ГОДИНУ**

При утврђивању цене услуга полази се од годишњег програма рада Установе, односно законом утврђених облика рада, дужине њиховог трајања и структуре цене услуга.

Структура цене услуга у предшколским установама обухвата све текуће расходе за обрачунски период, кориговане за просечну присутност деце.

По Правилнику о мерилима за утврђивање економске цене програма васпитања и образовања у предшколским установама (Сл.гласник РС бр. 87/2021) структуру економске цене чине следећи расходи:

1. Зарада запослених и други расходи за запослене

2. Трошкови пословања.

Финансијским планом **за 2024.годину** планирани су расходи за запослене у износу од **207.579.000** динара. Да би се израчунао трошак зараде по једном детету потребно је израчунати број просечно присутне деце у установи, односно број уписане деце утврђен годишњим планом рада, коригован за просечну присутност деце.

Укупан број уписане деце утврђен годишњим планом рада установе износи **954**, а просечна присутност деце у целодневном боравку износи **620 (65%).**

**Радно време установе је 12 часова.**

1. ***Зараде и накнаде за запослене укупно 207.579.000***

* плате и додаци запослених 170.221.000
* доприноси на терет послодавца 25.788.000
* накнаде у натури 120.000
* социјална давања запосленима 3.450.000
* накнада за превоз на посао и са посла 4.000.000
* јубиларне награде 4.000.000

Обрачун трошкова зараде месечно по детету:207.579.000: 620 : 12 месеци = **27.900** динара

1. ***Трошкови пословања укупно 34.250.000***

***2.1.Стални трошкови***: **10.600.000**

* Трошкови енергената (електрична енергија и лож уље) 8.000.000
* Комуналне услуге 700.000
* Услуге комуникације 600.000
* Трошкови платног промета 250.000
* Трошкови осигурања 1.050.000

***2.2.Трошкови путовања*  820.000**

***2.3. Услуге по уговору*** **2.820.000**

* Компјутерске услуге 750.000
* Услуге образовања и усавршавања запослених 300.000
* Услуге информисања 240.000
* Стручне услуге 1.020.000
* Трошкови репрезентације 210.000
* Опште услуге 300.000

***2.4.Специјализоване услуге*** **720.000**

* Позоришне представе за децу 100.000
* Здравствена заштита по уговору 100.000
* Услуге јавног здравља 220.000
* Одржавање дворишта 100.000
* Санитарна обрада запослених 200.000

***2.5.Текуће поправке и одржавање објеката и опреме* 720.000**

***2.6.Материјал* 18.520.000**

* Административни материјал 540.000
* Материјал за образовање и усавршавање запослених 235.000
* Материјал за саобраћај 800.000
* Материјал за образовање 600.000
* Материјал за посебне намене 350.000
* Материјал за одржавање хигијене 1.600.000
* Намирнице за припремање хране 14.400.000

***2.7. Остали расходи – таксе*  45.000**

Обрачун трошкова пословања месечно по детету: 34.250.000 : 620 : 12мес = **4.604** динaра.

У складу са Чланом 13 Правилника, економска цена по детету умањује се за износ средстава који се трансферишу из буџета Републике Србије јединицама локалне самоуправе ради остваривања припремног предшколског програма у трајању од четири сата дневно.

***Месечна економска цена по детету :***

**27.900 динара (обрачун трошкова зараде ) + 4.604 ( обрачун трошкова пословања) = *32.504 динaра***

***Дневна економска цена по детету* утврђује се у износу од 32.504 : 22 = 1.477,45 динара.**

Дневна економска цена по детету утврђује се дељењем месечне економске цене по детету са бројем радних дана у месецу.

Према члану 12.Правилника, појединачно учешће корисника (родитеља или старатеља) у месечној економској цени по детету утврђује надлежни орган локалне самоуправе у складу са законом.

Чланом 189.став 1. Закона о основама система образовања и васпитања, прописано је да се у буџету јединице локалне самоуправе обезбеђује **до 80% од економске цене по детету.**

ДИРЕКТОР ПУ “ОЛГА ЈОВИЧИЋ РИТА“ \_\_\_\_\_\_\_\_\_\_\_\_\_\_\_\_\_\_\_\_\_\_\_